Linuxkjernen vedlikeholdes av et nettverk med brukere, hvor det inngår eller har inngått multinasjonale selskaper som Intel, IBM, Texas Instruments, Advanced Micro Devices, Hewlett-Packard, ARM Holdings, Dell, Red Hat, SuSE, Novell, Linaro, Oracle, Nokia, Google, Facebook, Fujitsu og Samsung. I 2015 hadde nesten 12 000 programmerere fra omkring 1 200 selskaper bidratt til kjernens utvikling, mens gruppen «amatører» i 2007 stod for 3,9 % av endringene. Siden 1996 har utviklingsdiskusjoner foregått daglig på Linuxkjernens e-postliste.